als_Latn dik_Latn sag_Latn
Deputeti i Nismës për Kosovën, Jakup Krasniqi, ka shprehur skepticizëm për koalicionin qeverisës PDK-LDK do të sjellë ndryshime pozitive.
Krasniqi këtë koalicion e ka quajtur koalicion të zorit. “Nuk është lehtë të jepet një vlerësim i këtij koalicioni, kur edhe vetë aktorët e këtij koalicioni e quajnë: ‘koalicion të zorit’.
Për çfarë zori po flasin ata? Në këtë rast, arsyeja e shëndosh nuk ka si mos ta shtrojë pyetjen: Nëse ky koalicion është në interes të qytetarit, pse nuk u arrit brenda afatit optimal (30 ditë pas rezultatit zyrtar të zgjedhjeve)? Pse u deshtë të kalojnë pesë e më shumë muaj deri te konstituimi i Kuvendit (që ende nuk është konstatuar) dhe ndarja e posteve qeveritare?”, ka thënë Krasniqi në intervistën për “Epokën e re”.
Ai ka shprehur skepticizëm se ky koalicion do të mund të sjellë ndryshime pozitive.
“Ky koalicion nuk përbën ndonjë risi për qytetaret e vëmendshëm të Kosovës, aq më pak për njerëzit që kanë qenë pjesë e politikës dhe janë rritur me këto parti politike, të cilat kanë vështirësi për t’i qëndruar besnik asaj që e deklarojnë.
Për mua nuk është problem se a do të shkojnë deri në fund, e rëndësishme është sa do t’i përfitojnë qytetarët nga qeverisja e këtij koalicioni, apo do të përfitojnë vetëm qeveritarët e të dy partive të koalicionit, ka thënë ai për er . Unë mbes skeptik, se ky koalicion do të sjellë ndryshime pozitive në qeverisjen e vendit.
Dëshiroj të jam i gabuar në atë që thash!?”, ka vlerësuar Krasniqi, duke shtuar se gjatë të gjitha mandateve që kanë qeverisur e bashkëqeverisur këto dy parti, qytetarët nuk kanë vërejtur sundim të ligjit, aq më pak zhvillim ekonomik e mirëqenie qytetare.
als_Latn als_Latn als_Latn als_Latn als_Latn als_Latn als_Latn